CELEX: 32004R2151
Language: lv
Date: 2004-12-16 00:00:00
Title: Komisijas Regula (EK) Nr. 2151/2004 (2004. gada 16. decembris), ar ko atver tarifa kvotu 2005. gadam, kas piemērojama atsevišķu Norvēģijas izcelsmes preču importam Eiropas Kopienā, kuras iegūst, pārstrādājot Padomes Regulā (EK) Nr. 3448/93 minētos lauksamniecības produktus

17.12.2004   
            
            
               LV
            
            
               Eiropas Savienības Oficiālais Vēstnesis
            
            
               L 370/38
            
         
      KOMISIJAS REGULA (EK) Nr. 2151/2004
   (2004. gada 16. decembris),
   ar ko atver tarifa kvotu 2005. gadam, kas piemērojama atsevišķu Norvēģijas izcelsmes preču importam Eiropas Kopienā, kuras iegūst, pārstrādājot Padomes Regulā (EK) Nr. 3448/93 minētos lauksamniecības produktus
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kurš piemērojams dažām lauksaimniecības produktu pārstrādē iegūtām precēm (1), un jo īpaši tās 7. panta 2. punktu,
   ņemot vērā Padomes 1996. gada 6. decembra Lēmumu Nr. 96/753/EK par Nolīguma noslēgšanu vēstuļu apmaiņas veidā starp Eiropas Kopienu, no vienas puses, un Norvēģijas Karalisti, no otras puses, par 2. protokolu Nolīgumam starp Eiropas Ekonomikas kopienu un Norvēģijas Karalisti (2) un jo īpaši tā 2. pantu,
   tā kā:
   
               (1)
            
            
               Vēstuļu apmaiņas veidā noslēgtais Nolīgums starp Eiropas Kopienu, no vienas puses, un Norvēģijas Karalisti, no otras puses, par Eiropas Ekonomikas kopienas un Norvēģijas Karalistes Nolīguma 2. protokolu, kas apstiprināts ar Lēmumu Nr. 96/753/EK, paredz ikgadējo tarifa kvotu, kas piemērojama šokolādes un citu kakao saturošu Norvēģijas izcelsmes pārtikas produktu importam. Šī tarifa kvota jānosaka 2005. gadam.
            
         
               (2)
            
            
               Komisijas 1993. gada 2. jūlija Regula (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (3), nosaka tarifu kvotu pārvaldības noteikumus. Tātad atbilstoši jānodrošina, ka tarifa kvota, kuru atver ar šo regulu, tiks pārvaldīta saskaņā ar šiem noteikumiem.
            
         
               (3)
            
            
               Šajā regulā paredzētie pasākumi ir saskaņā ar atzinumu, ko sniegusi Pārvaldības komiteja, kas nodarbojas ar horizontālajiem jautājumiem, kuri saistīti ar Nolīguma I pielikumā neuzskaitītu pārstrādātu lauksaimniecības produktu tirdzniecību,
            
         IR PIEŅĒMUSI ŠO REGULU.
   1. pants
   No 2005. gada 1. janvāra līdz 31. decembrim Norvēģijas izcelsmes precēm, kas tiek importētas Eiropas Kopienā un kuras minētas pielikumā, tiek piemērota šajā pielikumā minētā muitas nodokļa likme ikgadējās tarifa kvotas robežās.
   2. pants
   Regulas 1. pantā minēto tarifa kvotu pārvalda Komisija saskaņā ar Regulas (EEK) Nr. 2454/93 308.a, 308.b un 308.c pantu.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   Šo regulu piemēro no 2005. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 16. decembrī
      
         
            Komisijas vārdā —
         
            Niceprezidents
         
         Günter VERHEUGEN
         
      
   
   
      (1)  OV L 318, 20.12.1993., 18. lpp. Regulā jaunākie grozījumi izdarīti ar Regulu (EK) Nr. 2580/2000 (OV L 298, 25.11.2000., 5. lpp.).
   
      (2)  OV L 345, 31.12.1996., 78. lpp.
   
   
      (3)  OV L 253, 11.10.1993., 1. lpp. Regulā jaunākie grozījumi izdarīti ar Regulu (EK) Nr. 2286/2003 (OV L 343, 31.12.2003., 1. lpp.).
   
      PIELIKUMS
      
                  Kārtas numurs
               
               
                  KN kods
               
               
                  Preču apraksts
               
               
                  Kvotas apjoms
               
               
                  Piemērojamā muitas nodokļa likme
               
            
                  09.0764
               
               
                  ex 1806
                  1806 20
                  1806 31
                  1806 32
                  1806 90
               
               
                  Šokolāde un citi pārtikas produkti, kas satur kakao, izņemot kakao pulveri ar cukura piedevu vai citiem saldinātājiem ar kodu KN 1806 10
               
               
                  5 500 tonnas
               
               
                  35,15 EUR/100kg